MUNICIPIUL SATU MARE

APARATUL DE SPECIALITATE AL PRIMARULUI

Direcția Patrimoniu

Serviciul Patrimoniu, Concesionări, Închirieri

Nr. 31724/16.05.2025

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu-Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre privind darea în administrare către Poliția Locală Satu Mare a unor spații în suprafață de 181,3 mp din imobilul situat în Municipiul Satu Mare, str.Petőfi Sándor nr.47

 Prin adresa 2202/15.05.2025 nr. 5896/09.05.2024 înregistrată la Primăria Municipiului Satu Mare sub nr. 31576/15.05.2025 Poliția Locală Satu Mare, solicită acordarea dreptului de administrare asupra unor spații în suprafață totală de 181,3 mp din imobilul situat în Municipiul Satu Mare, str.Petőfi Sándor nr.47, urmare a faptului că a expirat termenul pentru care a fost acordată în folosință gratuită instituției amintite, conform Hotârârii Consiliului Local nr.70/26.03.2015, spațiul urmând a avea destinația de sediu precum și în vederea desfășurării activității.

 Spațiul solicitat în suprafața totală de 181,3 mp, având număr de inventar 103022.4 și valoare de inventar 216056.08 lei se află în imobilul înscris in CF nr. 175344 Satu Mare nr. Top 1592/12 Satu Mare, imobil care se află în domeniul public al Statului și în administrarea Consiliului Local al Municipiului Satu Mare în baza HG nr.386/12.05.2000 privind transmiterea unei părți dintr-un imobil, proprietate publică a Statului Român, din administrarea Ministerului Apărării Naționale în administrarea Consiliului Local al Municipiului Satu Mare.

 Spațiul mai sus amintit descris conform Anexei care face parte integrantă din prezenta, este identificat prin hașurare în releveul întocmit de către SC SYNTAX SRL .

 Poliția Locală Satu Mare, instituție de interes local a fost înființată conform Hotărârii Consiliului Local Satu Mare nr.11/31.01.2011, funcționând în scopul asigurării ordinii şi liniştii publice, creşterii eficienţei pazei obiectivelor şi a bunurilor de interes public local, exclusiv pe baza şi în executarea legii.

 Potrivit prevederilor art.108 lit.a) din OUG nr.57/2019 privind Codul Administrativ, cu modificările și completările ulterioare, conform căruia ,, *Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie:*

1. *date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate;... ,,*

 Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului Local al municipiului Satu Mare, cu propunere de aprobare.

 Șef Serviciu Director executiv

 Faur Mihaela Ghiarfaș Adelin-Cristian

Munich Diana/2 ex